Конкурсна комисија за спровођење конкурса, на основу тачке 4. Решења о образовању конкурсне комисије број \_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године на седници одржаној дана \_\_\_\_\_\_\_\_\_\_\_ године, донела је:

**П О С Л О В Н И К**

о раду Комисије за спровођење Конкурса \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(\*навести пун назив конкурса)*

**Члан 1.**

Овим пословником уређују се питања организације, начина рада и одлучивања, као и друга питања од значаја за рад Комисије за спровођење Конкурса \_\_\_\_\_\_\_\_\_\_\_\_\_ *(\*навести пун назив конкурса)* (у даљем тексту: Комисија).

**Члан 2.**

Комисија има три члана, од којих је један председник.

**Члан 3.**

Председник Комисије:

* представља и заступа Комисију,
* сазива седнице и председава седницама Комисије,
* стара се о примени овог пословника,
* стара се о томе да Комисија ради у складу са прописима,
* обавља и друге послове.

**Члан 4.**

Комисија ради и одлучује на седници.

Седнице Комисије сазива и њима председава председник Комисије.

Комисија може да ради ако седници присуствује већина од укупног броја чланова Комисије.

Позив и материјал за седницу достављају се члановима Комисије најкасније 24 часа пре часа одређеног за одржавање седнице Комисије, у писаном или електронском облику.

**Члан 5.**

Председник и чланови Комисије имају право и дужност да присуствују седници и учествују у њеном раду и одлучивању.

Члан Комисије који је спречен да присуствује седници дужан је да о томе благовремено обавести председника Комисије у писаној форми и оправда одсуство.

**Члан 6.**

Председник Комисије отвара седницу и утврђује да ли постоји већина потребна за рад и одлучивање.

На почетку седнице Комисија усваја записник са претходне седнице.

Дневни ред седнице утврђује се на седници, након чега се прелази на расправу по редоследу тачака из дневног реда.

О свакој тачки дневног реда Комисија одлучује након завршене расправе о тој тачки.

Дневни ред, односно поједине тачке дневног реда сматрају се усвојеним ако су за њихово усвајање гласала најмање два члана Комисије, укључујући и председника.

**Члан 7.**

О раду седнице Комисије води се записник.

Записник садржи основне податке о седници, а нарочито: назнаку и редни број седнице; место, датум и време одржавања седнице; имена присутних чланова Комисије; дневни ред седнице; битне делове излагања појединих чланова Комисије; предлоге усвојене на седници; резултате гласања о појединим питањима и др.

**Члан 8.**

Записник се израђује у што краћем року, а најкасније пет дана од дана одржане седнице.

О изради записника стара се председник Комисије.

Записник се доставља члановима Комисије најкасније са сазивом за наредну седницу Комисије.

Усвојени записник потписују сви чланови Комисије.

**Члан 9.**

Целокупну конкурсну документацију одмах по пријему, \_\_\_\_\_\_\_\_\_\_\_\_\_\_\_ *(\*орган надле*ж*ан за подношење пријава утврђен конкурсом)* доставља Комисији.

Комисија отвара пријаве и проверава испуњеност услова за учешће на конкурсу и благовременост пријава.

Комисија упућује захтев органу надлежном за област на коју се конкурс односи да утврди да ли је удружење уписано у регистар надлежног органа и да ли се, према статутарним одредбама, циљеви удружења остварују у области у којој се програм реализује.

Комисија констатује неблаговремене пријаве и пријаве које је поднело удружење које не испуњава услове за учешће на конкурсу. Такве пријаве се не разматрају.

Непотпуне пријаве, односно непотпуно или непрецизно представљени програми или остала конкурсна документација, не разматрају се.

**Члан 10.**

Комисија врши оцену уредно поднетих програма, применом критеријума и мерила утврђених конкурсом.

Ради потпунијег сагледавања квалитета предлога програма, Комисија може тражити додатна објашњења или обавити интервју са подносиоцем програма.

Оцењивање програма врши сваки члан Комисије независно, за сваки програм и по сваком од критеријума.

Рангирање се врши на основу просечног броја бодова који програму додели сваки члан комисије понаособ.

**Члан 11.**

Комисија може подносиоцу програма предложити корекцију предлога програма у делу који се односи на износ средстава потребан за његову реализацију, за оне програме који остваре најмање 50% укупног броја бодова, у складу са критеријумима.

Предлог корекције предлога програма се доставља подносиоцу пријаве на адресу електронске поште лица за контакт наведеног у Обрасцу пријаве на конкурс.

Уколико се подносилац програма не изјасни писаним путем о томе да ли прихвата предложени износ средстава и истовремено не достави кориговани предлог програма у датом року, Комисија ће сматрати да је удружење одустало од учешћа на конкурсу.

**Члан 12.**

Комисија је дужна да за сваки програм који се разматра сачини образложење, у коме се обавезно наводе разлози за одговарајуће оцењивање тог програма.

**Члан 13.**

На основу резултата вредновања предложених програма, а према редоследу рангирања, Комисија утврђује листу вредновања и рангирања пријављених програма (у даљем тексту: листа рангирања), у року од 60 дана од дана истека рока за подношење пријаве.

О изради листе рангирања стара се председник Комисије.

Усвојену листу рангирања потписују сви чланови Комисије.

Листу рангирања Комисија доставља председнику општине / градоначелнику у што краћем року, а најкасније у року из става 1. овог члана.

**Члан 14.**

Јавност рада Комисије остварује се објављивањем листе рангирања са подацима о Комисији која је вршила оцену програма, која се објављује интернет презентацији Општине/Града, на огласној табли органа општине/града и порталу е-Управа.

**Члан 15.**

О раду Комисије и уоченим проблемима који се јављају у раду Комисије, Председник Комисије подноси извештај председнику општине / градоначелнику.

**Члан 16.**

Поједина питања која се односе на рад Комисије, а која нису уређена овим пословником, могу се уредити посебном одлуком Комисије.

**Члан 17.**

Овај пословник ступа на снагу наредног дана од дана доношења.

У \_\_\_\_\_\_\_\_\_\_\_\_\_\_\_\_\_,

Председник Комисије

\_\_\_\_\_\_\_\_\_\_\_\_\_\_\_\_\_\_