**Назив конкурса**

**Циљ конкурса** и **правни основ** за његово расписивање

**Основни услови конкурса:**

* **тип организације** која може да се пријави за доделу средстава (удружења, спортска удружења, фондације, задужбине, спортски савези, синдикати, цркве, верске заједнице и др.);
* **формални услови** које предлагачи морају да задовоље у зависности од самог конкурса (да ли је удружење регистровано, где је регистровано, да ли има седиште у Републици Србији, да ли је у претходне две године правноснажном одлуком кажњено за прекршај или привредни преступ везан за своју делатност, да ли му је рачун блокиран, да ли има пореске дугове или дугове према организацијама социјалног осигурања и др.);
* **посебни услови** које предлагачи програма морају да задовоље у складу са циљем конкурса (да ли је предлог пројекта у складу са циљем конкурса, да ли има значајан и дуготрајан утицај на развој области дефинисане конкурсом

**Буџет пројекта**, тј. минимални и максимални износ средстава потребних за реализацију пројекта који ће бити одобраван на конкурсу – опционо

**Структура буџета пројекта и висина прихватљивих трошкова** (трошкови морају бити неопходни за извођење пројекта и представљати стварне трошкове носилаца пројекта или њихових партнера током реализације пројекта; евидентирани у обрачунима или пореским документима носиоца пројекта или његових партнера; препознатљиви и проверљиви и подржани оригиналном документацијом)

**Табела структуре буџета и висине буџетских категорија** (подела трошкова према буџетској категорији – *људски ресурси*, тј. лица ангажована током целокупног трајања пројекта и проценат трошкова намењених овој категорији, *трошкови за пројектне активности*, тј. оперативни трошкови за пројектне активности – путни трошкови, трошкови за превоз, трошкови за набавку опреме, материјалних средстава, прибора и другог материјала за учеснике активности и проценат трошкова намењених овој категорији, *трошкови локалне канцеларије који настају реализацијом пројекта*, тј. режијски трошкови (телефон, интернет, струја, комуналије и сл. тако да одговарају сразмери коришћења поменутих ресурса за потребе пројекта), *остали трошкови, услуге* (штампање материјала, евалуација пројекта, конференције и семинари, промотивне активности, банкарске провизије и сл.)

Детаљније образложење који су трошкови прихватљиви, а који нису

Предвиђено **трајање** пројекта

**Локација** на којој се очекује да ће се подржани пројекат реализовати

**Број предлога пројекта** који може да поднесе једна организација цивилног друштва по конкурсу

**Износ средстава** предвиђених за конкурс

**Елементи предлога пројекта и начин њиховог вредновања**

Дефинисани **приоритети** у одабиру предлога пројеката (обезбеђено суфинансирање, референце које указују на капацитет за спровођење пројекта, сарадња са другим организацијама и др.)

**Критеријуми за вредновање** предлога пројеката, који, на пример, могу бити следећи:

1. Предложени програм/пројекат требало би да у погледу квалитета, садржине и природе испуњава следеће критеријуме:

* законитост и ефикасност коришћења средстава (да ли су раније коришћена буџетска средства за финансирање активности удружења и, ако јесу, да ли су испуњене уговорне обавезе);
* капацитет носиоца пројекта, предложене квалификације и референце пројектног тима усклађене са предложеним циљевима, резултатима и активностима пројекта;
* адекватно партнерство – уколико се конкурсом жели утврдити обавеза партнерства;
* релевантност програма или пројекта за остваривање јавног интереса дефинисаног конкурсом;
* усклађеност планираних активности са циљевима, очекиваним резултатима и циљном групом;
* разрађеност и изводљивост плана реализације програма/пројекта, остваривост планираних резултата и мерљивост индикатора;
* развојна, институционална и финансијска одрживост предложеног програма/пројекта;
* значај промене која се очекује након примене пројекта;
* економска оправданост предлога буџета у односу на циљ и пројектне активности;
* промоција, тј. публицитет који се огледа у начину информисања циљне групе и шире јавности о програму или пројекту.

1. При одобравању, приоритет имају програми/пројекти који су структурне и развојне природе.
2. Одобрени програми/пројекти финансирају се у висини и под условима који обезбеђују да се уз најмањи утрошак средстава из буџета \_\_\_\_\_\_\_\_\_\_\_\_\_ (назив јединице локалне самоуправе / локалне управе) постигну намеравани резултати.
3. Одобрени програми/пројекти финансирају се преношењем средстава на посебан наменски рачун код Управе за трезор.
4. Програми се финансирају једнократно или у ратама, у зависности од временског распона за реализацију програма/пројекта.
5. Носилац програма/пројекта може поднети \_\_\_\_\_\_\_\_\_\_\_\_\_\_\_ *(\*навести један или више предлога програмâ/пројеката)* по овом јавном позиву / конкурсу, а средства из буџета \_\_\_\_\_\_\_\_\_\_\_\_\_\_ *(\*назив јединице локалне самоуправе / локалне управе)* додељују се за финансирање/суфинансирање само једног програма / пројекта.
6. Са предлагачем одобреног програма/пројекта \_\_\_\_\_\_ *(\*назив јединице локалне самоуправе / локалне управе)* закључује уговор у складу са Законом о удружењима и Уредбом о средствима за подстицање програма или недостајућег дела средстава за финансирање програма од јавног интереса које реализују удружења.

**Рокови и начин пријављивања на конкурс подразумевају следеће:**

* **информације о начину** пријављивања (интернет адреса и адреса портала е-Управа на којима се може пронаћи сва конкурсна документација, таксативно наведена документација коју предлагачи пројекта морају да доставе, адреса за слање пријаве и правила слања пријава)
* **рок за достављање** пријава
* **контакт подаци** особе којој се заинтересована лица могу обратити за сва питања у вези са конкурсом; **начин обавештавања** предлагача пројеката о одлуци о одобравању подршке
* **начин** **обавештавања** шире јавности о одлуци о одобравању подршке
* информације о техничко-финансијској процени спровођења пројекта и критеријуми спровођења **евалуације**
* обезбеђивање **видљивости** јединице локалне самоуправе и финансирања пројекта из средстава буџета локалне самоуправе.